आसाम सोरखारनि खामानि-दामानिफोरावबो सावरायनो हानाय नङा बिपिएफ दोलोखौ। बिनि अनगायैबो बिसायख’थिनि सिगां-सिगां बिजेपि आरो बिपिएफ दोलोनि गेजेराव एरैबादि गोखामोनदि बिजेपिनि दैदेनगिरिफोरा बिपिएफ दोलोखौ आरो बिपिएफनि दैदेनगिरिफोरा बिजेपिखौ उदाङै सावरायनोबो फावसायाखैमोन। नाथायबा बिसोर रायजो सोरखाराव थानानै बिदा-फंबाय बादि सोरखार खुंनांगोन । गासैबो सुबुंफोरनि गोसोयाव मोनसेल’ सोंलु- एसे गाज्रि-गाज्रि रावखौ खोनासंनानैबो मन्थ्रि आफादनि बिपिएफनि साथामबो मन्थ्रिआ माबोरै दासिम थाबावखो ? बे रायजोनि सिगाङाव दिन्थिफ्लानाय थुनफावथिनासो नामा ? बिटिसि बिसायख’थिनि फिथाइ फोसावनायनि उनावनो गुवाहाटीनि खानापारायाव थानाय हटेल लिलिखौ मिरु खालामनानै सोमजिदोंमोन मोनसे मुखुब बारहावा।